# Ўзбекистон Республикаси молия вазирининг 2022 йил 10 ноябрдаги 61-сон буйруғига 44-ИЛОВА

# **10-сон ШДҚ Шарҳи *Давлат ёрдами-операцион фаолият билан муайян боғлиқликнинг йўқлиги***

**Ҳаволалар**

• 8-сон БҲХС “*Ҳисоб сиёсати, ҳисоб баҳолардаги ўзгаришлар ва хатолар*”

•  20-сон БҲХС “*Давлат грантлари ҳисоби ва давлат ёрдами тўғрисидаги маълумотларни ёритиб бериш*”

**Масала**

1 Айрим мамлакатларда ташкилотларга давлат ёрдами муайян ҳудудлардаги ёки саноат тармоқларидаги тижорат фаолиятини рағбатлантириш ёки узоқ муддат давомида қўллаб-қувватлашга қаратилган бўлиши мумкин. Бундай ёрдамни олиш шартлари ташкилотнинг операцион фаолияти билан муайян тарзда боғланмаган бўлиши мумкин. Бу каби ёрдамга мисол тариқасида давлат томонидан ресурслар билан таъминланадиган қуйидаги ташкилотларни келтириш мумкин:

(а) муайян тармоқда фаолият юритадиган;

(б) яқинда хусусийлаштирилган тармоқларда фаолиятини давом эттираётган; ёки

(в) ўз бизнесини яхши ривожланмаган ҳудудларда бошлаган ёки давом эттираётган.

2 Масала бундай давлат ёрдами 20-сон БҲХСнинг қўллаш доирасидаги “давлат гранти” бўлиб ҳисобланадими ва шу боис мазкур стандартга мувофиқ ҳисобга олиниши лозимми деган саволларни ўз ичига олади.

**Консенсус**

3 Давлат ёрдами, ҳатто муайян ҳудудларда ёки саноат тармоқларида фаолият юритиш талабидан ташқари, ташкилотнинг операцион фаолияти билан муайян боғлиқлик шартларига эга бўлмаса ҳам, 20-сон БҲХСдаги давлат грантларининг таърифига жавоб беради. Шунинг учун, бундай грантлар хусусий капиталга бевосита кредитланмаслиги лозим.

**Консенсус санаси**

1998 йил январ ойи

**Кучга кириш санаси**

Мазкур шарҳ 1998 йил 1 августдан кучга киради. Ҳисоб сиёсатидаги ўзгаришлар 8-сон БҲХСнинг талабларига мувофиқ ҳисобга олиниши лозим.